Diari Oficial de la Generalitat Valenciana


Sumari del DOGV 4578, del 02-09-2003 (2003/9523)

Notificació a Bertrand de Vooght (Maco Marcus, SL).
---------------------------------------------------

### Dades del document

Número de DOGV
:   4578

Data del DOGV
:   02-09-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9523


Organisme emissor
:   Agència Valenciana del Turisme

Tipus de document
:   Anunci

Notificació a Bertrand de Vooght (Maco Marcus, SL). [2003/F9523]
  
Per no haver sigut possible notificar de forma personal i directa a l'interessat la Resolució del director de l'Àrea de Producte de l'Agència Valenciana del Turisme, de data 8 de maig de 2003, recaiguda en l'expedient d'obertura de l'establiment hoteler Casa del Maco, de Xàbia, es publica en el Diari Oficial de la Generalitat Valenciana, als efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 21 de juliol de 2003.- El director de l'Àrea de Producte: Víctor Yepes Piqueras.
  
«Vist l'expedient de sol·licitud d'obertura de l'establiment Casa del Maco, siti a Xàbia, partida del Pou Roig, 15, del qual és titular Maco Marcus, SL, i tenint en compte que:
  
Primer. Amb data 7 de gener de 2003, Bertrand de Vooght, en representació de Maco Marcus, SL, va sol·licitar l'autorització d'obertura i classificació de l'establiment Casa del Maco.
  
Segon. Examinat l'expedient pel Servici Territorial de Turisme d'Alacant, es va comprovar l'omissió de nombrosa documentació preceptiva.
  
Per això i de conformitat amb l'article 71 de la Llei 30/1992, de 26 de novembre, es va concedir un termini de 10 dies al sol·licitant perquè aportara la documentació, amb advertència que si transcorregut el termini no l'aportava, se'l tindria per desistit en la seua petició amb la resolució prèvia que declare tal circumstància amb arxivament de l'expedient.
  
Tercer. Dins del termini concedit es va presentar pel titular tan sols part de la documentació requerida, per la qual cosa es notifica amb data 5 de març de 2003 a l'interessat que, de conformitat amb l'article 92.1 de la Llei 30/1992, de 26 de novembre, si transcorrien tres mesos sense que aportara la totalitat de la documentació requerida amb data 15 de gener de 2003 al trobar-se l'expedient paralitzat per causa imputable a l'interessat, es produiria la caducitat d'este.
  
Falta aportar certificat emés per la Conselleria de Medi Ambient acreditatiu de la qualitat de l'aigua.
  
Quart. Transcorregut el dit termini no s'ha presentat la citada documentació.
  
Fonaments de dret
  
Primer. L'article 26 del Decret 153/1993, de 17 d'agost, establix els documents que han d'acompanyar tota sol·licitud de posada en funcionament i classificació turística.
  
El titular no ha presentat la següent documentació:
  
- Certificat emés per la Conselleria de Medi Ambient acreditatiu de la qualitat de l'aigua.
  
Segon. L'article 42 de la Llei 30/1992, de 26 de novembre, segons la redacció donada per la Llei 4/1999, de 13 de gener, establix que «L'Administració està obligada a dictar resolució expressa en tots els procediments i a notificar-la qualsevol que siga la seua forma d'iniciació. En els casos de prescripció, renúncia del dret, caducitat del procediment o desistiment de la sol·licitud, així com la desaparició sobrevinguda de l'objecte del procediment, la resolució consistirà en la declaració de la circumstància, amb indicació dels fets produïts i les normes aplicables».
  
Tercer. L'article 92 de la llei citada establix que en els procediments iniciats a sol·licitud de l'interessat, quan es produïsca la seua paralització per causa imputable a este, l'administració li advertirà que, transcorreguts tres mesos, es produirà la caducitat d'este. Consumit este termini sense que el particular requerit realitze les activitats necessàries per a reprendre la tramitació, l'administració acordarà l'arxivament de les actuacions, i li ho notificarà a l'interessat.
  
Per allò que s'ha exposat, en virtut de les facultats atribuïdes pel Decret 45/1996, de 26 de març (DOGV, de 28 de març de 1996), resolc:
  
Declarar la caducitat de l'expedient d'obertura i classificació de l'establiment Casa del Maco, promogut a sol·licitud de Bertrand de Vooght, en representació de Maco Marcus, SL, amb arxivament de les actuacions.
  
El que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic de Turisme en el termini d'un mes, comptador des de l'endemà de la notificació d'esta, d'acord amb el que establixen els articles 114, 115 en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de Modificació de la Llei 30/1992.